CELEX: 32013R0274
Language: hr
Date: 2013-03-19 00:00:00
Title: Provedbena uredba Komisije (EU) br. 274/2013 od 19. ožujka 2013. o razvrstavanju određene robe u kombiniranu nomenklaturu

02/Sv. 024
            
            
               HR
            
            
               Službeni list Europske unije
            
            
               83
            
         32013R0274
   
               L 084/5
            
            
               SLUŽBENI LIST EUROPSKE UNIJE
            
            
               19.03.2013.
            
         
      PROVEDBENA UREDBA KOMISIJE (EU) br. 274/2013
   od 19. ožujka 2013.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe navedene u Prilogu ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na bilo koju drugu nomenklaturu koja se u cijelosti ili djelomično temelji na kombiniranoj nomenklaturi ili kojom se uvodi daljnja podjela iste, te koja je uspostavljena posebnim propisima Unije radi primjene tarifnih ili drugih mjera koje se odnose na trgovinu robom.
            
         
               (3)
            
            
               U skladu s navedenim Općim pravilima, robu navedenu u stupcu 1 tablice iz Priloga na temelju obrazloženja iz stupca 3 navedene tablice treba razvrstati u odgovarajuće oznake KN navedene u stupcu 2.
            
         
               (4)
            
            
               Primjereno je da se sukladno članku 12. stavku 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik u razdoblju od tri mjeseca može nastaviti pozivati na obvezujuće tarifne informacije o razvrstavanju robe u kombiniranu nomenklaturu koje su izdala carinska tijela država članica, a koje nisu u skladu s ovom Uredbom.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba opisana u stupcu 1 tablice iz Priloga razvrstava se u kombiniranu nomenklaturu pod oznaku KN navedenu u stupcu 2 tablice.
   Članak 2.
   Obvezujuće tarifne informacije koje su izdala carinska tijela država članica, a koje nisu u skladu s ovom Uredbom, mogu se na temelju članka 12. stavka 6. Uredbe (EEZ) br. 2913/92 nastaviti koristiti u razdoblju od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. ožujka 2013.
      
         
            Za Komisiju, u ime predsjednika,
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Obrazloženje
            
         
               (1)
            
            
               (2)
            
            
               (3)
            
         
               Modul u boji s tekućim kristalima sa zaslonom (LCD-modul), dijagonalnih mjera ekrana 16,5 cm (6,5 inča), s bočnim napravama za montažu i aluminijskim tijelom za hlađenje na poleđini, dimenzija oko 16 × 10 × 2 cm.
               Modul se sastoji od prijemnika niskonaponske diferencijalne signalizacije (LVDS), pozadinskog osvjetljenja pomoću svjetleće diode (LED) s integriranim podešavanjem svjetlosti, LED pogonskog sklopa, ploča s tiskanim krugom s upravljačkom elektronikom koja služi samo za adresiranje piksela, s mikrokontrolerom i LVDS sučeljem s deset kontakata.
               Zaslon ima sljedeća obilježja:
               
                           —
                        
                        
                           rezolucija 400 × 240 piksela,
                        
                     
                           —
                        
                        
                           omjer okvira 16:9,
                        
                     
                           —
                        
                        
                           razmak između točaka 0,1195(*3) × 0,3305 mm.
                        
                     Modul ne sadrži elemente za obradu video signala, na primjer pretvarač video signala, napravu za skaliranje („scaler”) ili podešavač („tuner”).
               Modul je namijenjen ugradnji u ploču s instrumentima motornog vozila i za prikazivanje video signala.
            
            
               8529 90 92
            
            
               Proizvod se razvrstava u skladu s Općim pravilima 1. i 6. za tumačenje kombinirane nomenklature, napomenom 2.b uz odjeljak XVI, napomenom 2.f uz odjeljak XVII i tekstom oznaka KN 8529, 8529 90 i 8529 90 92.
               Budući da modul nema komponente za obradu video signala, ne može se razvrstati kao nepotpuni monitor u tarifni broj 8528.
               Modul se ne može razvrstati u tarifni broj 8531 jer se na temelju njegovih obilježja ne smatra aparatom za električnu vizualnu signalizaciju iz tarifnog broja 8531 ili dijelom takvog aparata (vidjeti Napomene s objašnjenjem HS-a uz tarifni broj 8531).
               Modul se sastoji od pozadinskog osvjetljenja, LED pogonskog sklopa i ploča s tiskanim krugom s upravljačkom elektronikom koja služi samo za adresiranje piksela. Stoga se ne može razvrstati u tarifni broj 9013 (vidjeti također Napomene s objašnjenjem HS-a uz tarifni broj 9013 stavak 1.).
               Budući da je modul namijenjen prikazivanju video signala, on je dio koji se razvrstava u tarifni broj 8529 (vidjeti također Napomene s objašnjenjem harmoniziranoga sustava uz tarifni podbroj 8529 90 92). Stoga se razvrstava kao dio prikladan samo ili prvenstveno za uporabu uz aparat iz tarifnog broja 8528, s oznakom KN 8529 90 92.